Kiosztandó a „Javaslat Szombathely Megyei Jogú Város Önkormányzata 2023. évi költségvetéséről szóló önkormányzati rendeletének megalkotására és kapcsolódó döntések meghozatalára” című 2. számú napirendi ponthoz:

Szombathely Megyei Jogú Város közigazgatási területén a nem közművel összegyűjtött háztartási szennyvíz összegyűjtésével és ártalommentes elhelyezésével kapcsolatos közszolgáltatást 2020. december 1. napjától kizárólag a Kalamár Trans Szolgáltató és Kereskedelmi Kft. végzi. A szolgáltatást végző vállalkozó 2022. december 1. napján kelt hivatalos levelében kéri a nem közművel összegyűjtött háztartási szennyvíz begyűjtésére vonatkozó Közszolgáltatási Szerződés 18.a, pontjában a pályázatában meghatározott díj 3088 Ft/m3 + ÁFA összegről 4000 Ft/m3 + ÁFA összegre történő módosítást a jelenlegi gazdasági helyzetet figyelembe véve az üzemanyag árának jelentős növekedése és az infláció miatt. A Közszolgáltatói Szerződés 18. b, pontjában foglalt összeget nem kívánja megváltoztatni.

A nem közművel összegyűjtött háztartási szennyvíz begyűjtéséről és ártalommentes elhelyezéséről szóló 25/2013. (VI.25.) önkormányzati rendelet 2. § (2) bekezdésében meghatározott Közszolgáltatási Szerződés keretében (melléklet) rögzített lakossági díj 1195 Ft/m3 + ÁFA nem változna, az önkormányzat kompenzációs díja 1893 Ft/m3 + ÁFA -ról 2805 Ft/m3 + ÁFA- ra emelkedne.

A szolgáltatási díj növekedése az éves elszámolásban a 2022. évi költségekkel számolva 1 281 143 Ft-ról hasonló mennyiségű szennyvíz kezelése esetén 1 765 287 Ft-ra emelkedne, amely az éves elszámolás 37,7 %-os növekedését jelentené.

Kérem a Tisztelt Közgyűlést, hogy a Közszolgáltatási Szerződés módosításáról, a nyertes közszolgáltató pályázatában meghatározott díj változásáról döntsön.

Határozati javaslat

……../2023. (II.23.) Kgy. számú határozat

1. A Közgyűlés elhatározza, hogy a nem közművel összegyűjtött háztartási szennyvíz begyűjtéséről és ártalommentes

elhelyezéséről szóló 25/2013. (VI.25.) önkormányzati rendelete 2. § (2) bekezdésében meghatározott közszolgáltatási szerződés 18. a, pontja 2023. január 1.-től kerüljön módosításra úgy, hogy a nyertes közszolgáltató pályázatában meghatározott díj 3088 Ft/m3 + ÁFA összegről 4000 Ft/m3 + ÁFA összegre emelkedjen.

1. A Közgyűlés felkéri a polgármestert a nem közművel összegyűjtött háztartási szennyvíz begyűjtésére vonatkozó Közszolgáltatási Szerződés fentiek szerinti módosításának aláírására.

Felelős: Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

/végrehajtásért:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője/

Határidő: azonnal